b'\n_START_ARTICLE_\nAnte Gotovina\n_START_SECTION_\n\xc5\xbdivljenjepis\n_START_PARAGRAPH_\nGotovina je bil pripadnik francoske tujske legije, leta 1990 se je vrnil na Hrva\xc5\xa1ko in prevzel poveljstvo nad oboro\xc5\xbeenimi silami. 1992 je bil povi\xc5\xa1an v brigadirja in je bil poveljujo\xc4\x8di \xc4\x8dastnik splitskega voja\xc5\xa1kega obmo\xc4\x8dja. 1994 je bil povi\xc5\xa1an v generalmajorja: naslednje leto je poveljeval operaciji Nevihta. Leta 1996 je bil postavljen za na\xc4\x8delnika in\xc5\xa1pektorata Hrva\xc5\xa1ke vojske. Odpu\xc5\xa1\xc4\x8den je bil 2000._NEWLINE_Leta 2001 je ICTY podal ovadbo in nalog za aretacijo zoper njega, a je izginil. \xc5\xa0tiri leta se je skrival; domnevali so, da se skriva na obmo\xc4\x8dju Hrva\xc5\xa1ke s tiho privolitvijo oblasti oz. ilegalno v Italiji. 7. decembra 2005 so ga \xc5\xa1panske oblasti ujele na Kanarskih otokih (\xc5\xa0panija)._NEWLINE_Njegova predaja mednarodnemu sodi\xc5\xa1\xc4\x8du je bil (pred njegovo aretacijo) eden izmed pogojev, ki jih je morala izpolniti Hrva\xc5\xa1ka, da bi se lahko pridru\xc5\xbeila EU.'